Soçi yanındağı Tu-154 häläkäte

Soçi yanındağı Tu-154 häläkäte — 2016 yılnıñ 25 dekäberendä irtänge säğät 05:27 Räsäy Saqlanu ministrlığınıñ Tu-154 Soçi yanında Qara diñgezgä töşte. Tu-154 oçqıçı Çkalovskiy hawa alanınnan Süriäneñ Xmeymin hawa alanına yul totqan, Soçi hawa alanında yağulıqnı tulılandırsın öçen utıra.  Soçi-Adler hawa alanınnan kütärelep kitkändä, diñgezgä töşep häläkätkä yulıqtı.

Oçqıç Adlerdan hawağa kütärelä başlap borılış yasağanda diñgezgä töşkän. Ekipaj häläkät signalı birmägän. Oçqıç qaldıqları 70 metr tiränlektä tabılğan.

2016 yılda dönyanıñ iñ zur hawa häläkäte.

 Qorbannar 
Hawa häläkätendä 92 keşe qorban buldı, alar arasında mäşhür Aleksandrov isemendäge ansambl muzıkantları (64 artist, böten xor diäärlek), tanılğan Tabibä Liza (Yelizaveta Glinka), ansambl citäkçese Valeriy Xälilov, "Berençe kanal", "Yoldız", NTV kanalları jurnalistları, Aleksandrov ansamblendä biüçe törkemdä eşlägän Qazan qızı Ralina Ğilmanova h.b.

Aleksandrov ansamble Süriädäge xärbilärne Yaña yıl belän qotlaw öçen , Täbibä Liza Süriä xastaxanälärenä, yaralanğan keşelärgä darular kitersen öçen älege oçqıçta barğan.

Dönya illäre citäkçeläre Räsäygä qayğı urtaqlaşu belderülären cibärä. Möräcäğätlär AQŞ, Almaniä, Frantsiä, Çexiä, İtaliä, Törkiä häm başqa illärdän kilä. Tatarstan prezidentı Röstäm Miñnexanov ta häläkättä tuğannarın yuğaltqannarnıñ qayğıların urtaqlaştı. Qorbannar arasında başqa tatarlar da bar.

Tikşerü 

Räsäy Tikşerü komitetı oçış qağidalären bozu maddäse belän cinäyät eşen açqan. Rusiä räsmi xäkimiät wäkilläre, terror ğämäle ixtimalın kire qağa, ämma aviatsiä belgeçläre oçqıç qaldıqlarınıñ bik zur arağa taraluına iğtibarnı yünältep, ul hawada kisäklärgä taralğan bulırğa mömkin dip farazlıy.

Mäğlümat çaraları xäbär itüençä, älege Tu-154kä 33 yıl bulğan.

 Sıltamalar 
http://www.azatliq.org/a/28195755.html
 Брифинги официального представителя Минобороны России по ситуации с крушением самолета ТУ-154 в районе Сочи на сайте Минобороны России
 Список пассажиров, находившихся на борту Ту-154 на сайте Минобороны России

Төркем:Авиаһәлакәтләр
Төркем:2016 ел
Төркем:Россия тарихы